Mooikrans Equus - Equus
MOOIKRANS OPVOEDKUNDIGE EN OPLEIDING INSTITUUT bied vanaf 2018 die geleentheid vir studente om ‘n gespesialiseerde kursus in perdewetenskappe te volg wat internasionaal erken word.
Mooikrans is ingeskryf by Australia Correspondence School en doen ‘n aanlyn kursus in EQUINE BEHAVIOUR (BAG216) www.acs.edu.au courses/equine behaviour.
Studente word ondersteun deur Elna Wahl, eienaar en bestuurder van Mooikrans wat die afgelope 20 jaar deur reekse radio gesprekke, reekse artikels in tydskrifte en die ontwikkeling en aanbied van kursusse, ‘n groot bydrae gelewer het tot beter begrip van die perd se gedrag. Perdgerigte Ruiterskap, ( Natural Horsemanship) is die grondslag waarop alle perde op Mooikrans geskool en gery word.
Beter begrip van die gedrag van die perd lei tot beter hantering en meer effektiewe skoling van die perd. Deeglike kennis open deure tot die perde-industrie, wêreldwyd.
Abnormale gedrag? Hantering en korreksie. Aangeleerde gedrag, reaktiewe gedrag, klassieke kondisionering.
Genetika en gedrag – Invloed van gene op die gedrag van die perd.
Stimulus uit die omgewing – positiewe en negatiewe stimuli. Sensoriese, chemies, termies, filtrering van stimuli.
Kommunikasie – Ouditief, chemies, lyftaal. Die waarde van groepskohesie. Sosiale behoeftes. Sosiale gedrag.
Reproduktiewe gedrag – Teelprogram, moeder-eienskappe, gedrag tydens vul (geboorte), hantering van die jong vulletjie. Abnormale reproduktiewe gedrag.
Skoling en opleiding – Tipes kondisionering, versterking, assosiatiewe opleiding, desensitisering.
Gedragsprobleme – mees algemene probleme, diagnosering van oorsaak, pynindikators, vrees, algemene probleme by stalperde en die voorkoming daarvan.
Gedragsprobleme terwyl die perd gery word/terwyl die perd hanteer word.
Die kursus word aanlyn gedoen. Werksopdragte moet voltooi word en ‘n eksamen word teen einde November afgelê ten einde ACS se internasionale sertifikaat te verwerf.
Studente word begelei in die voltooiing van werksopdragte wat aanlyn ingehandig word. Die prakties word op Mooikrans aangebied.
Noodhulp Vlak 1 – 3
MOOIKRANS INTERNE KURSUSSE
Ekonomie, besigheidsbeginsels, oprig van ‘n kleinsakeonderneming, eienskappe van die intrepreneur.
Perde-industrie van Suid-Afrika .
Teling, rasstandaarde, instansies, kompetisies, skoue
Perdgefasiliteerde psigoterapie (perdry terapie vir persoonlikheidsprobleme, leerprobleme by kinders, hiperaktiwiteit en aandagafleibaarheid).
Die Nasionale kursusse word aangebied deur gekwalifiseerde noodhulpdeskundiges.
Perdgefasiliteerde psigoterapie word aangebied met die medewerking van gekwalifiseerde terapeute.
Koste vir 2019 is R80 000 wat allesinsluitend is. Inwoning op die Mooikrans kampus, klasgelde, inskrywingsgelde (vir eksterne kursusse), etes en ander verversings.
Volledige betaling van studiegeld op 31 Desember – R78 000
Eerste paaiement van R40 000 op 1 Februarie, R20 000 op 1 April, R20 op 1 Junie
Eerste paaiement van R40 000 op 1 Februarie, R5 000 x 9 betalings op die 1ste dag van die volgende 9 maande beginnende op 1 Maart.
4 afskrifte van Identiteits dokument,
Skryfbehoeftes (3 x eksamenblokke, penne en een dik liaseer lêer.
Skoene waarmee perd gery kan word. Stewels. Denim langbroeke. Gemaklike stapskoene. Kraaghemde met moue (vir beskerming teen die son) is ‘n vereiste.
Die gebruik van selfone, rekenaars en ander elektriese apparate word oordeelkundig bestuur omdat Mooikrans gebruik maak van sonkrag energie. Daar is selfoon laaigeriewe in die studente kamers en laaipunte vir rekenaars in die studente sentrum.
‘n Slimfoon (smart fone) is voldoende om inligting op internet te bekom. Indien studente iets wil druk word Mooikrans se printer gebruik. ‘n Skootrekenaar of ‘n tablet kan gebruik word. Werksopdragte word skriftelik en/of elektronies gedoen. WiFi is beskikbaar. Die beste sein vir telefone is MTN, dan Vodacom en Cell C.
Die akademiese jaar begin op 1 Februarie en eindig op 30 November.
Lees meer by: www.acs.edu.au courses/animal health care.
OPVOEDKUNDIGE EN OPLEIDINGS INSTITUUT.
083 732 8172 Amersfoort